- Hindi News
- National
- हरविंद्र कल्याण बने मनोहर लाल आर्मी के संरक्षक, प्रदेशाध्यक्ष ने किया सम्मानित
हरविंद्र कल्याण बने मनोहर लाल आर्मी के संरक्षक, प्रदेशाध्यक्ष ने किया सम्मानित
करनाल | मनोहरलाल आर्मी ने हैफेड के चेयरमैन तथा घरौंडा के विधायक हरविंद्र कल्याण को आर्मी का संरक्षक नियुक्त किया है। आर्मी के प्रदेशाध्यक्ष विकास कथूरिया के नेतृत्व में संस्था के पदाधिकारियों ने उनको स्मृति चिन्ह देकर सम्मानित भी किया। इस मौके पर हरविंद्र कल्याण ने कहा कि मुख्यमंत्री मनोहर लाल के कुशल एवं योग्य नेतृत्व में प्रदेश प्रगति की नई मंजिलें तय कर रहा है। मनोहर लाल आर्मी के प्रदेशाध्यक्ष विकास कथूरिया ने हैफेड के चेयरमैन एवं घरौंडा के विधायक हरविंद्र कल्याण का संरक्षक पद संभालने पर आभार व्यक्त करते हुए कहा कि संस्था हमेशा सामाजिक कार्यों में अग्रणीय भूमिका निभाती रहेगी। इस अवसर पर आर्मी के महासचिव प्रवीन मल्होत्रा, सचिव प्रतीक अरोड़ा, संजीव गाबा, मीडिया प्रभारी सुरेंद्र मरवाहा तथा उपाध्यक्ष ध्रूव गणेश, मयंक तनेजा भी मौजूद थे।
tgl_Latn sot_Latn hin_Deva hin_Deva hin_Deva